钦定古今图书集成/理学汇编/学行典/第028卷 > 理数钤〈干集下〉 > 算国祚假令
## 钦定古今图书集成/理学汇编/学行典/第028卷 > 理数钤〈干集下〉 > 算国祚假令

假令唐尧即位之时，直运乃是《同人》卦辰之未，二千
一百五十六世，当《既济》之五爻上爻，与《贲》之初爻二
爻。尧甲辰年即位，尚是《既济》之上爻。至六年己酉方
交《贲》之初爻。四十五载，皆是《贲》当世，至五十一年而
交《明夷》之初。若变而用之，则《既济》爻变成《丰》，《贲》之初
变《损》，二变《萃》，三变《蛊》，四变《既济》，五变《家人》，六变《明夷》。
《明夷》应怀山襄陵之水矣。当尧即位之年，大运在《同
人》之五爻，正悔皆阳，为卦不合，初变《明夷》，爻不合，又
变水火既济，卦爻皆合，是大运亦用既济也。夫小运
在《既济》，大运又是既济，上水下火，内阳外阴，非雍熙
盛时乎？

又如虞舜以正月上日受命文祖，时当《明夷》之三爻，
变得“地风升卦”，积小以高大，明扬侧陋，登“大实”之卦
也。

假令汉高祖入关，当辰之午，二千二百二十七世。入
关喻年甲午八辰之未，二干二百二十八世而王。关
中世卦运之，世之元之元，《蛊卦》其年卦入会之世之
元之世，既济九五爻。以《既济》卦考之，数一万二千五
百九十七亿一千三百万。无乘数以会之，分十三亿
九千九百六十八万除之，得九百。夫阴阳相合而成
物，折九百数而半之，得四百五十，此汉享年之祚也。
于内除闰，每十九而除一，并馀分亦除一，合减二十
四年，即两汉之岁数四百二十六今也。〈十九年只有七闰便以七
闰当一年皇极数皆如此〉假令宋太祖开基之运，卦是《睽》之六五爻不叶。变离
为《干》，与下卦《兑》皆是天卦，又不叶，则变兑为《艮》，得天
山逐君子之远小人不恶而严，非遗诸将就国以定
大业之事乎。至于《会》之世卦是《困》，当五爻直事，九五
爻叶而变《艮》卦不叶。又变六五为《巽》，得风水《涣》。内外
体皆地卦，卦不叶，又变涣为《丰》，以位置于左，而运之
岁针得临，“正月登大宝。”是初爻直播爻虽叶，合变《兑》
而为《艮》，则初爻不叶，又变《艮》为离爻叶矣。是天火、《同
人》皆天卦，非地卦也。而再变内外卦为《师》，以位置于
左，从而横观之，二卦上体为《豫》，下体为《未济》，以质之
既济图《豫》未是，挂一卦是《既济》也。尧舜授受大小运，
皆是《既济》，所以宋朝之盛，比隆唐虞也。

又如癸酉运得十，癸亥得十二，月得一百四十四，日
得五千零七十，时得八千六百四十，爻得三百八十
四，共得一万四千二百四十八，为本身数，刀一岁之
数也。

十岁，一十四万二千四百八十。

《百岁》，一百四十二万四千八百。

千岁，一千四百二十四万八千。

得寿三百五十。〈内除闰十九年，得寿三百十一年，乃宋朝享年之祚数。〉

假令明太祖高皇帝于元顺帝十二年甲午起兵，
踚年乙未六月渡江，定鼎金陵，时当午会七运，当运
之元，内元之元，癸酉一百九十运卦，《蛊》六五、上九，《升》
初六、九二直事，挂一卦，得《睽》六五、上九，《大有》初九、九
二直事，世卦，《震》六五、上六，《噬嗑》初九、九二直事，挂一
卦得《夬》九五、上六，《否》初六、六二直事，年卦，《贲》上九用
事，入《既济图》，得《噬嗑卦》。其数得一百九十五兆九千
一百四万一千二十四亿以会之，分数十三亿九千
九百六十八万除之外，馀九百六十年，为享祚之期
数。

是年挂一卦，《睽》卦下三爻直事。